सारा अली खान को क्रिसमस पर मिला सरप्राइज, कार्तिक आर्यन से मिलने की Photo वायरल  
सारा और कार्तिक की इमेज
इलेस्ट्रेशनिस्ट विधि ने बनाया
इंटरनेट पर हुआ वायरल
बॉलीवुड में डेब्यू करने के बाद इन दिनों बी-टाउन में सबसे ज्यादा सैफ अली खान की बेटी सारा अली खान (Sara Ali Khan) लाइमलाइट में हैं. उन्होंने सुशांत सिंह राजपूत (Sushant Singh Rajput) के साथ 'केदारनाथ' फिल्म से डेब्यू किया. अब उनकी फिल्म रणवीर सिंह के संग 'सिंबा' (Simmba) रिलीज होने जा रही है. उससे पहले सारा अली खान के कई फोटो और वीडियो सोशल मीडिया पर वायरल हुए. फिल्म के प्रमोशन को लेकर सारा-रणवीर रिएलिटी शोज में पहुंच रहे हैं. फिलहाल क्रिसमस (Christmas) के मौके पर सारा अली खान को एक स्पेशल शख्स ने सरप्राइज दिया है. इलस्ट्रेशनिस्ट विधि भट्ट ने रणवीर सिंह द्वारा सारा अली खान को कार्तिक आर्यन से मिलवाने की इमेज बनाई है. फिलहाल इस इलस्ट्रेशन को विरल भयानी ने अपने इंस्टाग्राम अकाउंट के टाइमलाइन पर शेयर किया है.
 
A post shared by Viral Bhayani (@viralbhayani) on Dec 25, 2018 at 12:32am PST
 
बता दें, सारा अली खान (Sara Ali Khan) ने करण जौहर (Karan Johar) के टॉक शो 'कॉफी विद करण 6 (Koffee with Karan 6)' में पापा सैफ अली खान के साथ शिरकत की थी, और यह कहकर सनसनी फैला दी थी कि वे 'सोनू' को डेट करना चाहती हैं. हालांकि सैफ अली खान (Saif Ali Khan) को सोनू से कोई दिक्कत नहीं थी, और उन्होंने सिर्फ इतना ही कहा था कि 'सोनू' मालदार तो है न और इस पर सारा अली खान (Sara Ali Khan) ने उन्हें करारा जवाब भी दिया था. सारा अली खान (Sara Ali Khan), सैफ अली खान (Saif Ali Khan) और करण जौहर (Karan Johar) का ये वीडियो खूब वायरल हुआ था. 
 
A post shared by Viral Bhayani (@viralbhayani) on Dec 19, 2018 at 11:05am PST
 
एक इवेंट के दौरान सारा अली खान के 'सिम्बा (Simmba)' फिल्म के को-स्टार रणवीर सिंह (Ranveer Singh) ने लव गुरु की भूमिका निभाते हुए उन्हें उनके 'सोनू' से मिलवाया था. यह उसी वीडियो की तस्वीर है. कार्तिक आर्यन (Kartik Aaryan) ने 'सोनू के टीटू की स्वीटी' में सोनू का किरदार निभाया था. जैसे रणवीर सिंह की नजर कार्तिक आर्यन पर पड़ी तो वे खुद को रोक नहीं सके. रणवीर सिंह ने कार्तिक आर्यन से मुलाकात की और उन्हें सारा अली खान से मिलाने के लिए ले गए. सारा अली खान को सोनू को अपने सामने देख नर्वस हो गईं, और अपनी खुशी को रोक नहीं पा रही थीं.
'सिम्बा' में रणवीर सिंह करप्ट पुलिस अफसर का किरदार निभा रहे हैं. 'सिम्बा' को रोहित शेट्टी ने डायरेक्ट किया है और फिल्म 28 दिसंबर को रिलीज हो रही है. रणवीर सिंह और सारा अली खान की 'सिम्बा' साउथ की सुपरहिट फिल्म 'टेम्पर' का रीमेक है, जिसमें जूनियर एनटीआर ने लीड रोल निभाया था. बेशक रणवीर सिंह फिल्म को प्रमोट ही कर रहे हों लेकिन उनका ये वीडियो सोशल मीडिया पर खूब देखा जा रहा है.